รองนายกเทศมนตรีตำบลห้วยยอด กล่าวต้อนรับนักศึกษาฝึกงานจากวิทยาลัยเทคนิคตรัง และ วิทยาลัยการอาชีพห้วยยอด จำนวน 11 คน

วันนี้ (17 พ.ค.65) เวลา 09.30 น. ที่ห้องประชุมเทศบาลตำบลห้วยยอด นายกมล วรพงศ์พัฒน์ รองนายกเทศมนตรีตำบลห้วยยอด กล่าวต้อนรับนักศึกษาฝึกงานจากวิทยาลัยเทคนิคตรัง และ วิทยาลัยการอาชีพห้วยยอด จำนวน 11 คน พร้อมให้โอวาท และให้กำลังใจแก่นักศึกษา ในโอกาสเข้ารับการฝึกประสบการณ์ และเรียนรู้งานในส่วนงานต่างๆ ณ สำนักงานเทศบาลตำบลห้วยยอด

โอกาสนี้ นางสาวทิพยวรรณ ศรีเปารยะ นักทรัพยากรบุคคลชำนาญการ ได้อธิบายเกี่ยวกับโครงสร้างส่วนราชการของเทศบาล การปฏิบัติของนักศึกษาในระหว่างการฝึกงาน วัน เวลาของการฝึกงาน ฯลฯ เพื่อความเป็นระเบียบเรียบร้อย และสร้างความประทับใจที่ดีแก่องค์กร ตลอดจนสร้างคุณค่าแก่นักศึกษาในขณะฝึกประสบการณ์ โดยจะจัดสรรนักศึกษาแต่ละสาขาเข้าฝึกประสบการณ์เรียนรู้ทักษะการทำทำงานในภารกิจของกองต่างๆ ให้สอดคล้องกับสาขาที่เรียนมา เพื่อให้ได้เรียนรู้จากประสบการณ์การจริงให้ได้มากที่สุด และได้นำไปใช้ประยุกต์ในการปฏิบัติงานต่อไป

พิมมาส จันทร์ผ่อง/นักประชาสัมพันธ์ชำนาญการ